เขียนย่อหน้าเกี่ยวกับ มุมมองของปรากฏการณ์ตัวเลขเงินเฟ้อสหรัฐพุ่งสูงขึ้นจากนโยบายผ่อนคลายเชิงปริมาณของธนาคารกลางสหรัฐฯ
สำหรับมุมมองของปรากฏการณ์ที่ตัวเลขเงินเฟ้อสหรัฐพุ่งสูงขึ้น จากนโยบายผ่อนคลายเชิงปริมาณของธนาคารกลางสหรัฐฯ หรือ เฟด ขอแบ่งออกเป็น 4 มุมมองได้แก่ เม็ดเงินที่ช่วยเหลือโควิดได้รับอนุมัติอย่างรวดเร็ว ส่งตรงประชาชนทั่วไป และมีการพิมพ์เงินจากเฟดอีกด้วย การกู้เงินมาจากแพ็คเกจเงินช่วยเหลือในวิกฤตซับไพร์มปี 2008 ต่อมาห่วงโซ่อุปทานของการผลิตอุปกรณ์ที่เกี่ยวกับเทคโนโลยี มีความเชื่อมโยงระหว่างประเทศในโลกอย่างซับซ้อน เมื่อการผลิตสะดุดลง ห่วงโซ่อุปทานก็สะดุดตามมาทั้งระบบ ส่งผลต่อเนื่องกันเป็นลูกโซ่ ในส่วนของหนี้ภาครัฐบาลของสหรัฐอเมริกานั้น สูงกว่าช่วงวิกฤตซับไพร์มมาก และสุดท้ายภาพรวมในช่วงโควิด ประชาชนชาวสหรัฐสูญเสียเงินลงทุนจากตราสารซับไพร์ม ที่ส่งผลต่อเนื่องต่อตราสารการลงทุนของธนาคารต่าง ๆ ทำให้ในปี 2022 เศรษฐกิจสหรัฐได้รับการกระทบกระเทือน จากอุปทานที่กระแทอย่างรุนแรง ซึ่งต้องทำงานภายใต้ระดับอุปทานที่หายไปบางส่วน

บทเรียนจากย่อหน้านี้

มุมมองของปรากฏการณ์ที่ตัวเลขเงินเฟ้อสหรัฐพุ่งสูงขึ้น จากนโยบายผ่อนคลายเชิงปริมาณของธนาคารกลางสหรัฐฯ หรือ เฟด

หนึ่ง เม็ดเงินที่ช่วยเหลือโควิดรอบนี้ อนุมัติอย่างรวดเร็วและยิงตรงไปสู่ ประชาชนทั่วไป รวมถึงอยู่ในรูปแบบของการพิมพ์เงินจากเฟด ในขณะที่แพ็คเกจเงินช่วยเหลือในวิกฤตซับไพร์มปี 2008 มาจากในรูปของการกู้ และค่อย ๆ แจกจ่ายไปถึงมือประชาชน หากพิจารณาในมิติองค์ประกอบของปริมาณเงิน ปี 2008 ส่วนใหญ่จะมาจากการทำ QE ที่เปลี่ยนรูปแบบจากพันธบัตรรัฐบาลมาเป็น เงินสำรองในงบดุลของสถาบันการเงิน โดยที่ M2 ซึ่งหมายถึงเงินสด นอกสถาบันการเงินและบัญชีเงินฝากทุกรูปแบบ ไม่ได้เพิ่มขึ้นมากเท่าไหร่นัก แม้หนี้ภาครัฐและฐานเงินซึ่งประกอบด้วยเงินในระบบและเงินสำรอง จะสูงขึ้นอย่างรวดเร็ว ส่วนในปี 2022 จะพบว่า ทั้งหนี้ภาครัฐ ฐานเงินและปริมาณ M2 สูงขึ้นอย่างรวดเร็วพร้อมกันทั้งหมด
ซึ่งในทางปฏิบัติ การเพิ่มขึ้นของปริมาณเงิน M2 มีผลต่อระดับราคาของสินค้าและบริการมากกว่าปริมาณฐานเงิน ซึ่งเกิดจากการยิงตรงของเม็ดเงินสู่ประชาชนอย่างรวดเร็วของทางการสหรัฐนั่นเอง

สอง ห่วงโซ่อุปทาน หรือ supply Chain ของการผลิตอุปกรณ์เกี่ยวกับเทคโนโลยี ในปัจจุบัน จะพบว่ามีความเชื่อมโยงระหว่างประเทศในโลก อย่างซับซ้อนและแนบแน่นกว่ามากกว่าเมื่อปี 2008 ดังนั้น เมื่อเกิดการสะดุด ของการผลิตหรือการขนส่งในขั้นตอนใด จะทำให้ห่วงโซ่อุปทานเกิดสะดุด ขึ้นมาทั้งระบบ และส่งผลต่อเนื่องเป็นลูกโซ่เป็นระยะยาวนานกว่า ในอดีตเป็นอย่างมาก

สาม หนี้ภาครัฐบาลของประเทศต่าง ๆ โดยเฉพาะอย่างยิ่งสหรัฐ สูงกว่าในช่วงซับไพร์มมาก อัตราส่วนระหว่าง มูลค่าหนี้ภาครัฐต่อจีดีพี ของสหรัฐในปัจจุบันสูงเป็นเกือบ 2 เท่าของ อัตราส่วนเมื่อปี 2008 ซึ่งการเพิ่มขึ้นของหนี้ภาครัฐดังกล่าว บางส่วนอยู่ในรูปแบบของเงินให้เปล่าต่อประชาชน ซึ่งในช่วงที่โควิดซาลงดังเช่นช่วงปลายปี 2021 ประชาชนสหรัฐได้นำเงินดังกล่าว มาจับจ่ายใช้สอยในบางส่วนหลังเปิดเมือง ซึ่งก่อให้เกิดเงินเฟ้อ ทว่าในช่วงวิกฤตซับไพร์ม ไม่มีการให้เงินต่อประชาชนแบบให้เปล่า ด้วยปริมาณมากขนาดที่เห็นในส่วนนี้

สี่ สำหรับช่วงวิกฤตโควิด ในภาพรวมแล้ว ประชาชนเหมือนติดอยู่ในบ้าน ท่ามกลางพายุหิมะ ไม่สามารถออกมาใช้ชีวิตและประกอบอาชีพ ในแบบภาวะปกติ ส่วนวิกฤตซับไพร์ม ประชาชนชาวสหรัฐสูญเสียเงินลงทุน จากตราสารซับไพร์ม ที่ส่งผลแบบโดมิโนต่อตราสารการลงทุนของ แบงก์ต่าง ๆ ในสหรัฐ เนื่องจากเกิดวิกฤตแบงก์ในสหรัฐ โดยรวมแล้วในปี 2008 เสมือนว่าเป็นภาวะเศรษฐกิจถดถอยอย่างรุนแรง

โดยในปี 2022 เศรษฐกิจสหรัฐเป็นส่วนผสมของการถูกกระทบกระเทือน จากแรงกระแทกด้านอุปทาน ซึ่งถือว่าเศรษฐกิจต้องทำงานภายใต้ระดับอุปทาน ที่หายไปบางส่วน ซึ่งอาจเป็นไปได้ว่าเป็นปัญหาหลักของวิกฤตโควิดในรอบนี้
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน,ความรู้ทางการเงิน